Diari Oficial de la Generalitat Valenciana


Sumari del DOGV 4609, del 16-10-2003 (2003/10010)

ORDE de 28 d'agost de 2003, de la Conselleria de Cultura, Educació i Esport, per la qual es crea una Secció d'Educació Secundària a Rafelbunyol.
------------------------------------------------------------------------------------------------------------------------------------------------

### Dades del document

Número de DOGV
:   4609

Data del DOGV
:   16-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10568


Data del document
:   28-08-2003

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Rafelbunyol
    * ensenyament públic
    * centre d'ensenyament

ORDE de 28 d'agost de 2003, de la Conselleria de Cultura, Educació i Esport, per la qual es crea una Secció d'Educació Secundària a Rafelbunyol. [2003/10933]
  
El mapa escolar de la Comunitat Valenciana contempla la creació d'un centre educatiu a Rafelbunyol per a impartir les ensenyances d'Educació Secundària. El centre, identificat en el mapa escolar com a 46N00060, atendrà la demanda de les ensenyances indicades en el districte escolar Vl-65.
  
Atenent estes previsions, l'Ajuntament de Rafelbunyol, per acord adoptat en sessió plenària celebrada l'11 de juny de 2002, va cedir a la Generalitat Valenciana una parcel·la de 6.487 m² en el sector V, per a la construcció del centre docent previst en el mapa escolar, que va ser acceptada per Resolució de la Conselleria d'Economia, Hisenda i Ocupació de 30 de juliol de 2002, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria a la Comunitat Valenciana.
  
Per a albergar el citat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA) ha gestionat la construcció d'un nou edifici escolar que s'ajustarà a les exigències establides en el Reial Decret 1004/1991, de 14 de juny, pel qual s'establixen els requisits mínims dels centres que impartisquen ensenyances de Règim General no Universitari i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana.
  
La disposició addicional octava del Reglament Orgànic i Funcional dels Instituts d'Educació Secundària, aprovat per Decret 234/1997, de 2 de setembre, del Govern Valencià (DOGV de 08.09.1997), configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura i Educació per a la creació i supressió d'estos centres. L'Orde de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
En virtut d'això i, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària de la Pobla de Farnals, codi 90327815, el següent centre docent:
  
Província: València
  
Localitat: Rafelbunyol
  
Denominació: Secció de l'Institut d'Educació Secundària de la Pobla de Farnals
  
Codi: 35254701
  
Domicili : C. Sagunt, s/n
  
Composició: 8 unitats d'Educació Secundària Obligatòria
  
Capacitat: 240 llocs escolars
  
Segon
  
1. El centre iniciarà les seues activitats el curs acadèmic 2003/2004 i oferirà matrícula per a cursar Educació Secundària Obligatòria.
  
2. El centre impartirà els següents programes d'educació bilingüe: el Programa d'Ensenyança en Valencià (PEV) i el Programa d'Incorporació Progressiva (PIP).
  
Tercer
  
El director territorial de Cultura, Educació i Esport de València nomenarà l'equip directiu del centre, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General d'Ensenyament determinarà i gestionarà els fons necessaris per a la posada en funcionament i manteniment del centre. Així mateix, el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport efectuarà l'oportuna i raonada proposta.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol de 2003.
  
València, 28 d'agost de 2003
  
El conseller de Cultura, Educació i Esport,
  
ESTEBAN GONZÁLEZ PONS